Official Journal L 159 , 25/06/1999 P. 0014 - 0015



REGOLAMENT TAL-KUNSILL (KE) Nru 1335/1999. ta' l-21 ta' Ġunju 1999 li jerġa jimponi kull dazju definittiv anti-dumping fuq importazzjonijiet ta' ċertu diski manjetiċi (3,5" mikrodiski) li joriġinaw fl-Indonesja u li huma prodotti u mibjugħa għall-esportazzjoni lill-Komunità minn PT Betadiskindo Binatama IL-KUNSILL TA' L-UNJONI EWROPEA, Wara li kkunsidra t-Trattat li jwaqqaf il-Komunità Ewropea, Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra importazzjoni li hi l-oġġett ta' dumping minn pajjiżi mhux membri tal-Komunità Ewropea[1], u b'mod partikolari Artikolu 11(4) dwar dan, Wara li kkunsidra l-proposta mogħtija mill-Kummissjoni wara li kkonsultat il-Kumitat tal-Pariri, Billi: A. PROĊEDURA TA' QABEL (1) Bir-Regolament (KE) Nru 1821/98[2], il-Kunsill impona dazju definittiv fuq dumping ta' 41,1 % fuq l-importazzjonijiet ta' ċertu diski magnetiċi (3,5" mikrodiski), użati biex tirrekordja u tinħażen l-informazzjoni tal-komputer diġitali kodifikata (minn hawn il-quddiem riferut bħala "l-prodott konċernat"), li jaqgħu taħt il-kodiċi NM ex 8523 20 90 (kodiċi tat-Taric 8523 20 90*10) u li oriġinaw fl-Indonesja. B. PROĊEDURA PREŻENTI (2) Sussegwentement il-Kummissjoni rċiviet applikazzjoni mill-produttur Indonesjan PT Betadiskindo Binatama (minn hawn il-quddiem irriferut bħala "Betadiskindo" jew "il-kumpanija") għal reviżjoni tal-miżuri li bħalissa jinsabu fis-seħħ, jiġifieri talba biex jibda' reviżjoni new exporter' tar-Regolament (KE) Nru 1821/98, b'mod konformi ma' Artikolu 11(4) tar-Regolament tal-Kunsill (KE) Nru 384/96 (minn hawn il-quddiem irriferut bħala "r-Regolament Bażiku"). Betadiskindo qalet illi ma kienetx relatata ma xi wieħed mill-esportaturi jew produtturi fl-Indonesja li kienu soġġetti għall-miżuri anti-dumping fis-seħħ dwar il-prodott konċernat. Barra minn dan, il-kumpanija qalet illi ma kienetx esportat il-prodott konċernat lill-Komunità matul il-perjodu oriġinali ta' l-investigazzjoni (1 ta' Marzu 1994 sat-28 ta' Frar 1995) imma illi kienet esportat il-prodott konċernat lill-Komunità wara dan. (3) Il-Kummissjoni eżaminat l-evidenza sottomessa mill-kumpanija, u kkunsidrat li kienet biżżejjed biex tiġġustifika l-bidu ta' reviżjoni b'mod konformi ma' Artikolu 11(4) tar-Regolament Bażiku. Wara konsultazzjoni mal-Kumitat tal-Pariri u wara li l-industrija fil-Komunità konċernata ngħatat l-opportunita biex tikkumenta, il-Kummissjoni bdiet, skond ir-Regolament (KE) Nru 2152/98[3], reviżjoni tar-Regolament (KE) Nru 1821/98 dwar Betadiskindo u bdiet l-investigazzjoni tagħha. Ir-Regolament li jibda r-reviżjoni wkoll ħassar id-dazju anti-dumping impost bir-Regolament (KE) Nru 1821/98 dwar l-importazzjonijiet tal-prodott konċernat, prodott u esportat lill-Komunità minn Betadiskindo, u indirizza l-awtoritajiet tad-dwana, b'mod konformi ma' Artikolu 14(5) tar-Regolament Bażiku, biex jieħu l-passi xierqa biex jiġu reġistrati dawn l-importazzjonijiet. (4) Il-prodott kopert mir-reviżjoni kien l-istess prodott bħal dak li kien qiegħed jiġi kkunsidrat fir-Regolament (KE) Nru 1821/98. (5) Il-Kummissjoni uffiċjalment avvżat lil Betadiskindo u lir-rappreżentanti tal-pajjiż ta' l-esportazzjoni. Barra minn dan, tat ukoll lill-partijiet oħra direttament konċernati l-opportunità li juru l-ħsibijiet tagħhom bil-miktub u biex jitolbu għal udjenza. Madankollu, l-ebda talba għal dan ma saret. Meta bdiet l-investigazzjoni, l-Kummissjoni bagħtet kwestjonarju lil Betadiskindo. Madankollu, ir-risposta lill-kwestjonarju kellha nuqqasijiet li l-kumpanija kienet mitluba biex tikkoreġi imma naqset milli tagħmel hekk. Barra minn dan, il-Kummissjoni ma setgħetx tivverifika l-informazzjoni li ħasbet kienet meħtieġa għall-iskop ta' l-investigazzjoni peress li l-ebda żjara ta' verifika ma setgħet tiġi rranġata, minkejja l-fatt illi l-kumpanija kienet infurmata bil-limitu ta' żmien issikati applikabbli għall-investigazzjoni u tal-konsegwenzi possibbli f'każ li ma jkunx hemm kooperazzjoni. Ċ. SKOP TAR-REVIŻJONI (6) Peress illi ma saret l-ebda talba għal reviżjoni tar-riċerki dwar il-ħsara magħmula, ir-reviżjoni kienet limitata għas-suq mifqugħ. D. RIŻULTATI TA' L-INVESTIGAZZJONI (7) Minħabba n-nuqqas ta' kooperazzjoni mill-kumpanija fissret illi l-Kummissjoni ma setgħetx tistabbilixxi jekk il-kumpanija kienetx verament waħda ġdida jew tikkalkola l-livell ta' suq mifqugħ ir-riċerki saru b'mod konformi ma' Artikolu 18(1) tar-Regolament Bażiku. Fin-nuqqas ta' kooperazzjoni, għandu jkun konkluż illi l-importazzjoniet fil-Komunità ta' ċertu diski magnetiċi (3,5" mikrodiski) prodotti u esportati minn Betadiskindo għandhom ikunu soġġetti għad-dazju ta' madwar il-pajjiż (41,1 %) impost mir-Regolament tal-Kunsill (KE) Nru 1821/98 u li dik ir-rata tad-dazju għandha għalhekk tkun imposta mill-ġdid. E. IMPOŻIZZJONI RETROATTIVA TAD-DAZJU TAS-SUQ MIFQUGĦ (8) Peress li r-reviżjoni rriżultat f'kull sejba ta' suq mifqugħ minn Betadiskindo, id-dazju tas-suq mifqugħ applikabbli għal din il-kumpanija għandha tiġi mposta wkoll retroattivament mid-data tal-bidu tar-reviżjoni dwar l-importazzjonijiet li, b'mod konformi ma' Artikolu 3 tar-Regolament (KE) Nru 2152/98, kienu soġġetti għar-reġistrazzjoni. F. KXIF U DEWMIEN TAL-MIŻURI (9) Betadiskindo kienet infurmata bill-fatti u bill-kunsiderazzjonijiet fuq il-bażi ta' liema kien maħsub li jiġi propost l-applikazzjoni tar-Regolament (KE) Nru 1821/98 lill-importazzjonijiet tagħha ġewwa l-Komunità. (10) Din ir-reviżjoni ma taffetwax id-data li fiha r-Regolament (KE) Nru 1821/98 se jiskadi skond Artikolu 11(2) tar-Regolament Bażiku, ADOTTA DAN IR-REGOLAMENT: Artikolu 1 1. Kull dazju definittiv tas-suq mifqugħ qiegħed hawnhekk jiġi mpost fuq l-importazzjonijiet ta' 3,5" mikrodiski wżati għar-rekordjar u l-ħażna ta' informazzjoni tal-komputer diġitali kkodifikata, li jaqgħu fil-kodiċi NM ex 8523 20 90 (kodiċi addizzjonali tat-TARIC 8523 20 90*10), li għandhom l-origini fl-Indonesja u prodotti minn PT Betadiskindo Binatama. 2. Ir-rata ta' dazji applikabbli lill prezz nett b'xejn mal-fruntiera tal-Komunità qabel id-dazju se tkun ta' 41,1 %. 3. Id-dazju hawnhekk impost se jkun applikat fuq l-importazzjonijiet tal-prodott konċernat li ġew irreġistrati b'mod konformi ma' Artikolu 3 tar-Regolament (KE) Nru 2152/98. 4. Sakemm mhux speċifikat mod ieħor, id-dispożizzjonijiet fis-seħħ dwar id-dazji tad-dwana għandhom japplikaw. Artikolu 2 Dan ir-Regolament għandu jidħol fis-seħħ fil-ġurnata wara il-publikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u jkun applikabbli direttament f'kull Stat Membru. Magħmul fil-Lussemburgu, fil-21 ta' Ġunju 1999. Għall-Kunsill Il-President G. VERHEUGEN Revised by Christopher Farrugia Proofread by Stephen Zammit [1] ĠU L 56, tas-6.3.1996, p. 1, Ir-Regolament kif emendat l-aħħar mir-Regolament (KE) Nru 905/98 (ĠU L 128, tat-30.4.1998, p. 18). [2] ĠU L 236, tat-22.8.1998, p. 1. [3] ĠU L 271, tat-8.10.1998, p. 9.